Temeljem članka 259 .st.1. Zakona o socijalnoj skrbi (NN 18/22 i 46/22), članka 24. Temeljnogkolektivnog ugovora za službenike i namještenike u javnim službama (NN br. 56/2022) i članka 31. Statuta Dječjeg doma Ruža Petrović, ravnateljica Doma raspisuje

**JAVNI  NATJEČAJ**

za  zapošljavanje Stručnog radnika I.vrste - odgajatelja/ice- - 2 izvršitelj  (m/ž) na određeno puno radno vrijeme;

Uvjeti:

* završen preddiplomski ili diplomski sveučilišni studij iz područja društvenih znanosti - polja edukacijsko-rehabilitacijskih znanosti, socijalne djelatnosti, kineziologije, psihologije, pedagogije, logopedije
* položen stručni ispit
* odobrenje za samostalni rad
* radno iskustvo: 1 godina
* da ne postoji zapreka iz čl. 261. Zakona o socijalnoj skrbi
* poznavanje rada na računalu
* položen vozački ispit B- kategorije
* probni rad – 6 mjeseci

Uz vlastoručno potpisanu prijavu s numeriranim popisom priložene dokumentacije na natječaj potrebno je priložiti :

1. Životopis
2. Preslik diplome o stečenoj stručnoj spremi
3. Preslik dokaza o hrvatskom državljanstvu
4. Preslik dokaza o položenom stručnom ispitu
5. Preslik elektroničkog zapisa ili potvrde HZMO-a o radnom stažu, ne starije od dana objave natječaja
6. Preslik uvjerenja da se protiv kandidata ne vodi kazneni postupak ( ne starije od 6 mjeseci).

Na natječaj se mogu ravnopravno javiti osobe obaju spolova.

Kandidat koji ostvaruje prednost pri zapošljavanju prema posebnim propisima, dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se u prijavi na natječaj poziva na pravo prednosti prilikom zapošljavanja u skladu sa člankom 102. Zakona o hrvatskim braniteljima iz Domovinskog rata i članova njihovih obitelji( NN 121/17), uz prijavu na javni natječaj dužan je osim dokaza o ispunjavanja traženih uvjeta, priložiti i dokaze propisane člankom 102.stavkom 1. Zakona o hrvatskim braniteljima iz Domovinskog rata i članova njihovih obitelji a koji su objavljeni na web stranici Ministarstva hrvatskih branitelja: <https://branitelji.gov.hr/zaposljavanje-843/843>

Kandidat koji se u prijavi na natječaj poziva na pravo prednosti prilikom zapošljavanja u skladu sa Zakonom o civilnim stradalnicima domovinskog rata i Zakonom o profesionalnoj rehabilitaciji i zapošljavanju osoba sa invaliditetom moraju priložiti dokaze temeljem kojih se pozivaju na navedena prava.

Priložene isprave dostavljaju se u neovjerenom presliku uz obvezu izabranog kandidata da nakon izbora dostavi izvornike.

Urednom prijavom smatra se prijava koja je podnesena u zadanom roku i koja sadrži sve podatke i priloge navedene u javnom natječaju. Nepotpune i nepravovremene prijave bit će odbačene i neće se razmatrati.

Poslodavac zadržava pravo da, po potrebi s kandidatima, koji ispunjavaju formalne uvjete iz natječaja obavi pisano testiranje i/ili usmeni razgovor na temelju kojeg će ocijeniti najboljeg kandidata za navedeno radno mjesto. O mogućoj provedbi testiranja i vremenu, kandidati će biti obaviješteni putem mrežne stranice Doma : [www.djecjidompula.hr](http://www.djecjidompula.hr)

Kandidat koji se ne odazove pozivu na testiranje/usmeni razgovor, smatra se da je povukao prijavu i više se ne smatra kandidatom prijavljenim na javni natječaj. Prijavom na natječaj kandidati pristaju na obradu svojih osobnih podataka u svrhe provođenja selekcijskog postupka.

Prijave kandidata podnose se u roku od **8 dana** od objave natječaja na stranicama HZZ-a s naznakom: „Za javni natječaj za zapošljavanje odgajatelja/ice- ne otvarati“, na adresu: Dječji dom Ruža Petrović, Pino Budicin 17, 52100 Pula, poštom ili osobno na adresu Santoriova 24 a OB Pula, prostor bivše psihijatrije).

Odluka o odabranom kandidatu bit će objavljena na internetskoj stranici Doma.

Za potrebe provjere podataka o osuđivanosti za kaznena djela i prekršaje iz članka 261. Zakona o socijalnoj skrbi, Dom će za odabranog kandidata/kandidatkinju po službenoj dužnosti pribaviti podatke, kao i uvjerenje da se ne vodi kazneni postupak pred nadležnim sudom iz stavka 1. podstavka 4. istog članka.